Odense Adresse-Contoirs Efterretninger, 1774-09-30
Kongelig Forordning. Under Dato Frederichsberg den 14de Septbr. har Hs. Majestæt allernaadigst udgivet en Forordning, anlangende en nye og bedre Indretning ved Landmilicien i Danmark, samt og Rytter=Hestes Anskaffelse. Samme bestaaer af 41 Poster, hvis vigtige Indhold er: Af 22 Tdr. Hartkorn Bøndergods skal indrettes et Læg, hvoraf en Karl skal svares, og som Landsoldat eller Rytter for Lægget indføres; ligeledes skal af alle privilegerede, saavel completerede som ucompletterede, Hovedgaarde i Danmark leveres Rytter=Heste, saaledes at den, som haver indtil 50 Tdr. fri Hovedgaards Taxt, leverer en Hest, den der har over 50 til 100 Tdr., leverer 2 Heste, og den som har over 100 Tdr. 3 Heste. Enhver Sognepræst paa Landet skal og levere 1 Rytter=Hest. - Læggenes Jnddeeling skal paa Kongens eget Gods skee ved Regimentsskrivere og Amtsforvaltere, men paa Proprietairernes Godser af dem selv og vedkommende Fogder. - Proprietairernes Ret til det unge Mandskab skal begynde fra den Tid af, at de have fyldt det 4de Aar, og alt det unge Mandskab fra 4 til 40 Aar skal indføres i Reserve=Rullen. -Med Strølæggene forholdes saaledes: at den største Lods-Eier skal først stille en Karl, imod at han af de andre i Lægget derfor af hver Td. Hartkorn nyder 4 Mark, men skulle samme Karl enten bortdøe, blive udygtig, desertere, eller i sin Tid have udtient, da skal den i samme Læg næst største Lods=Eyere imod lige Gotgiørelse være forpligtet til en Karl igien at anskaffe, o.s. v. - Paa samme Maade skal og forholdes, naar en leveret tienstdygtig Karl formedelst Misgierning ved Lov og Dom bliver gjort udygtig til Tieneste, da Lægget ansees, som det ved Dødsfald var bleven vacant. - De enrullerede LandSoldater eller Ryttere skal tiene i 12 Aar, med mindre de imidlertid fæste Gaard. De som allerede have tient som gevorbne, og ere tilbage leverede, eller endnu tiene, eller have tient som Landfoldater, maae ligesom andre Bønderkarle enrulleres, dog skal dem i de fastsatte Aar gotgiøres de Aar, de have tient, men skulle en Karl, som saaledes har tient i 12 Aar, ey ville antage Gaard, naar samme ham paa billige og lovlige Vilkor bliver tilbuden, skal han endnu tiene i 6 Aar, dog at han udgaaer, saasnart han en Gaard vil antage. - Alt Mandskab som er over 18 og under 40 Aar, maae af Sessionen antages, og skal allene sees paa, at de kan føre Gevæhret, samt ere 61 en halv Tomme høie efter Siellandsk Maal paa bare Føder. Det tillades en Proprietair, at faae en af ham indskreven Karl udløst, for at fæste Gaard, eller for at bruge ham i sin egen Tieneste, naar han skaffer en anden tienstdygtig Karl i hans Sted - Sessionen skal herefter bestaae af Amtmanden, Regiments Chesen, Krigs= og Land=Commissairen og Amts Forvalteren, og skal holdes engang og Aaret for hvert Regiment, saavidt mueligt, paa den Tid og det Sted Regimentet er samlet. - For denne Session skal alt det udskrivende Mandskab præsenteres, indskrives i Ruller og tages i Eed efter den hidtil brugelige Formular. - Sessionens Kiendelser, som af Vedkommende paaankes, skal lige for Høieste Ret indstævnes og der paakiendes. - Det skal staae enhver Landsoldat og Rytter frit for, at indlade sig i Ægteskab, uden dertil at behøve nogen Tilladelse. - Paa de Steder, som henhøre til Landlæggene, maae, efterat Mynstringen, 1775 er forbi, ingen som er tienlig til at være Soldat, antages til at fæste Gaard, med mindre han har været Soldat, og i det mindste passeret Mynstringen eengang, under 500 Rdlr. Mulct, som skal tilfalde Angiveren. Det unge Mandskab saavel af Jnfanterie som Cavallerie Regimenterne skal aarlig engang forsamle sig, for at øve sig i at exercere, da Jnfanteriet bliver sammen i 17 Dage, fra 20 Mai til 5te Junii, og Cavalleriet i 20 Dage, fra 20 Mai til 3de Junii, og nyde deres Tractemente i den Tid fra Regimentet. - Enhver Soldat skal i de første 2 Aar møde hver Søndag paa en ham i Nærheden anviist Exerceer=Plads, og der i 2 Timer om Sommeren og 1 Time om Vinteren øve sig i at omgaaes med Gevæhr og exerceere, dog undtages Høste=Tiden, nemlig fra Midten af August til September Maaneds Ende, samt den Søndag han gaaer til Alters. Efter disse 2 Aar skal han være fri for al Exercice, undtagen ved de aarlige Mynstringer.